Diari Oficial de la Generalitat Valenciana


Sumari del DOGV 8484, del 12-02-2019 (2019/1207)

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es disposa el funcionament de l'Escola Oficial d'Idiomes de Paterna. Codi de centre 93864131.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1207


Data del document
:   05-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es disposa el funcionament de l'Escola Oficial d'Idiomes de Paterna. Codi de centre 40042380. [2019/1207]  
El Decret 144/2018, de 14 de setembre, del Consell, publicat en el Diari Oficial de la Generalitat Valenciana de 19 de setembre, pel qual es crea l'Escola Oficial d'Idiomes de Paterna, va autoritzar la conselleria competent en matèria d'educació per a adoptar les mesures necessàries per a complir-lo i dur-lo a terme.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga dur a terme la seua activitat acadèmica.  
En ús de les competències que m'atorguen l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de conformitat amb la proposta de la Direcció General de Centres i Personal Docent, resolc:  
  
Primer  
1. L'inici de les activitats de l'Escola Oficial d'Idiomes de Paterna, codi de centre 43751777, des de l'inici de curs 2018-2019.  
2. En aquest centre s'han d'implantar els següents idiomes i nivells:  
  
- Alemany (A2, B1)  
- Francés (A2, B1)  
- Anglés (A2, B1, B2, C1)  
- Italià (A2, B1)  
- Valencià (A1, A2, B1, B2, C1, C2)  
  
Segon  
La Direcció General de Centres i Personal Docent determinarà el procediment per a l'adscripció definitiva, amb efectes d'1 de setembre de 2019, del personal docent que, com a conseqüència de la creació de l'Escola Oficial d'Idiomes de Paterna, per desglossament de l'Escola Oficial d'Idiomes de Quart de Poblet, haja de prestar els seus serveis en la nova escola.  
Per a l'actual curs 2018-2019, estudiada la plantilla i atés que no és possible l'adscripció definitiva del professorat amb el curs ja iniciat, s'han creat els llocs necessaris corresponents als ensenyaments desglossats per tal de realitzar les adscripcions provisionals al centre nou.  
  
  
Tercer  
La Direcció Territorial d'Educació Investigació, Cultura i Esport de València nomenarà l'equip directiu del centre, de conformitat amb el que estableixen els articles 131 i següents de la Llei orgànica 2/2006, de 3 de maig, d'educació.  
  
Quart  
La Direcció General de Centres i Personal Docent determinarà i gestionarà els fons necessaris per a la posada en funcionament i manteniment de l'escola. Així mateix, la dotarà amb l'equipament necessari, d'acord amb la proposta de la Direcció Territorial d'Educació, Investigació, Cultura i Esport i de conformitat amb la direcció general competent en la matèria.  
  
Cinqué  
El que estableix aquesta disposició s'inscriurà en el Registre de Centres Docents de la Comunitat Valenciana.  
  
Sisé  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desenvolupament del que disposa aquesta resolució.  
  
Seté  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
D'acord amb el que estableixen els articles 112 i següents de la Llei 39/2015, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició o bé, directament, un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 5 de febrer de 2019.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.